अहिले केन्द्रमा ६२ जना वृद्धवृद्धा छन् । १५ जना द्वन्द्व र हिंसापीडित बालबालिका पनि छन् । ती सबै पढ्न जान्छन् । बाबुबाट बलात्कृत बालिकालाई पनि उनैले आश्रय दिएकी छन् । छोराबुहारीले राम्रो हेरविचार नगरेका कारण वृद्धाश्रम आएका ५१ जना वृद्धव ृद्धालाई घरैमा लगेर पुनःस्थापना गराएकी छन् । वृद्धाश्रममा आएपछि १६ जनाको विभिन्न रोगका कारण मृत्यु भयो । तिनलाई अस्पताल लैजानेदेखि घाट लैजानेसम्मका जिम्मेवारी यिनै महिलाले पूरा गर्छिन् । एक दिन जुठो बार्छिन् । सुदूरपश्चिममा आफ्नो नजिकका बाहेकको मलामी जाने चलन छैन ।
